**МИНИСТЕРСТВО ПРОСВЕЩЕНИЯ РОССИЙСКОЙ ФЕДЕРАЦИИ**

**Министерство образования Республики Мордовия**

**Администрация Дубенского муниципального района**

**МБОУ "Кочкуровская СОШ имени Народного учителя СССР Дергачева С.И"**

ВЫПИСКА

**ИЗ РАБОЧЕЙ ПРОГРАММЫ ООПСОО**

**учебного предмета «Родная (мордовская) литература»**

для обучающихся 10-11 классов

**Кочкурово 2024**

Рабочая программа разработана на основе типовой программы для образовательных учреждений с родным (эрзянским) языком обучения Республики Мордовия, Эрзя–мокшонь литературань программат 5-11 класстнэнень для общеобразовательных школ Республики Мордовия с родным (эрзянским) языком обучения, авторами которой являются доктор филологических наук А.И.Брыжинский, доктор педагогических наук А.М.Каторова, кандидат филологических наук Е.И.Азыркина. Саранск 2010 г. Мордовское книжное издательство.

**Икельце валось**

10-11-це классонтень тиринь литературань коряс программась теезь Мордовия Республикань образованиянь Министерствань программанть лангс нежедезь. Весемезэ кавто иень перть тонавтнемантень максовить 28 част, сынст ютксто произведениятнень ды литературань историянть тонавтнемантень – 27 част, аволь классо ловномантень – 4 част, келень культурань кастомантень – 3 част. Программасонть панжовить тонавтомань ёнкстнэ, кода седе парсте максомс содамочитнень ды тевс нолдамо маштомачитнень ды ёрокчитнень.

Эрзянь келень коряс важодемань программась целанек документ, козонь совить 5 пелькст: икельце вал, учебно-тематической план, календарно-тематической план, маштомачитне, конатне эрявить содамс тонавтницятненень иень прядомадо мейле, учебно-наглядной пособиятне.

Ламо лия предметнэнь ютксто, конат тонавтневить школасо, неявикс тарка явови эрзя-мокшонь литературантень. Литературась сехте пек лезды сыненст чарькодемс эрямонть, пертьпельксэнь явлениятнень, домкалгавты превест-мелест, сюпалгавты кель-валост, кепеди кортамонь ды сермадомань келень культураст, келейгавты эстетической вановтост.

Литературань произведениятнень вельде седе парсте кармить содамо эсь народонть оймензэ-иланзо, тевензэ-валонзо, седикелень эрямонзо-аштеманзо, коензэ-кирданзо, тиринь кельсэнть пингеде пингес пурнавозь превейчинть.

Сехте покш целесь, кона путови тиринь литературань уроктнень икелев, те – тонавтомс эйкакштнэнь тиринь келентень ды литературантень, сынст вельде чарькодемс эсь народонть историянзо.

Тиринь кельсэ сермадозь произведениятнень тонавтнемась лезды рузонь литературанть ды теке марто вейсэ лия искусствань видтнэнь, примеркс, театранть, художникень картинатнень, кинонть, седе домкасто чарькодеме ды содамо.

Тиринь литературась кеместэ сюлмави эрямонть марто, секскак полавтоматне, конат ютыть неень шкасто, кадыть тешкс сонзэ тонавтоманзо лангс. Неень шкане тиринь литературань уроксо произведениятнень идейно-художественной питненть путомсто сави кирдемс мельсэ аволь идейно-политической енксонть, кода ульнесь икеле, а нравственноенть ды эстетическоенть.Анализэнть теемстэ васняяк эряви мель явомс ломаненть потмоежонзо панжомантень, евтамс, виде а виде эрямонть лангс писателенть вановтозо, кодамо художественно-выразительнойсредства вельде авторось панжи геройтнень тевест-валост, ванномс кель-валонь сюпавчинть. Тень пингстэ эйкакштнэ аламонь-аламонь тонадыть арсеме, эсест мелест-превест евтамо, паро енкстнэнь ды асатыкстнэнь нееме.

10-11-це классонь тонавтницятненень тонавтнемс саезь сеть произведениятне, конат кандыть алкуксонь нравственной ды эстетической питне.

**Программанть вешематне:тонавтницятне аламонь-аламонь тонадовольть художественной произведениятнень смустест чарькодеме ды сыненст виде питнень путомо, кармавольть содамо теоретико-литературной чарькодематнень ды сынст вельде анализэнь теме, келейгавтовольть келень сюпавчист.**

X-XI-це класстнэсэ тиринь литературась тонавтневи историко-литературной принципенть коряс. Лиякс меремс, ваннови литературанть историязо. Тень кисэ эрьва классос совавтозь обзорной ды монографической темат. Обзорной тематнесэ ванновить писательтнень творческой изнявксост те эли тона иестэнть, се шкань литературанть лувозо.

Монографической тематнесэ тонавтневить башка писательтнень эрямонь ды творчествань кист ды сехте неявикс произведенияст. Тонавтницятне теевить содавиксэкс неть произведениятнень март оды терявтыть сыненст виде питнень путомо. Монографической тематнень марто сюлмавозь критической роботатнень тонавтнемасткак. Сехте ламо критической роботатне совавтозь IX-XI- це класстнэнь туртов программантень. Сынст целест – лездамс пакшатненень седее домкасто чарькодемс литературань произведениятнень смустест.

Кеменце классо тонавтневи тиринь литературась Ине Отечественной войнань шкасто ды войнадо мейлень иетнестэ. Обзорной темасонть панжови эрзятнень ятонть каршо тюремаст, арсевить истят кевкстематне: войнась ды народонть оймень ёжозо, ломанесь войнасо, войнадо видечись минек литературасонть. Тесэ жо ёвтавить войнань шкань литературанть башка ёнксонзо: виевчись, интернациональной ёжомарямось, эсь масторонтень домка вечкеманть невтемась, яттнэнь каршо эсь прянь апак жаля тюремась.

Ванновить истят сермадейтнень шкинемаст: Т.А.Кирдяшкинэнь, А.Д.Куторкинэнь, Г.Я.Меркушкинэнь, И.З.Антоновонь, И.П.Кишняковонь, В.К.Радаевень.

Монографической плансо ванновить А.К.Мартыновонь, А.С.Щегловонь, М.Л.Сайгинэнь, И.М.Девинэнь, К.Г.Абрамовонь, П.В.Прохоровонь, П.К.Любаевень, И.А.Калинкинэнь, А.М.Доронинэнь, М.И.Брыжинскоень, А.П.Тяпаевень, Г.И.Пинясовонь, Ю.Ф.Кузнецовонь, С.В.Кинякинэнь, И.Н.Кудашкинэнь, А.В.Араповонь ды лиятнень творчестваст. Литературоведтнэнь В.В.Горбуновонь, Н.И.Черапкинэнь, Б.Е.Кирюшкинэнь исследованияст.

Литературань процессэсь а ашти ве таркасо, появить писателень од лемть, паро произведеният, секс свал эряви келейгавтомс литературной вановтнэнь ды бажамс сенень, штобу эйкакштнэ улевельть одонь содамо бажицякс.

Минек литературась сермадозь кавто кельсэ, но весе лия ёнкстнэнь коряс сон а явовиця, невти весе эрзятнень ды мокшотнень сюпав коест-кирдаст, ёхомарямост, превест-мелест ды бажамост. А эряви стувтнемс сеньгак: минек литературась кеместэ сюлмавозь рузонсенть марто. Улить малавикс сюжет, ве ёнов молиця темат, эрямо лувонь невтема принципть. Ламот минек писательтне тонавтнесть рузонь ды лия народонь мастертнэнь пельде.

Тиринь литературань уроксо эрьва теманть тонавтнемазо ушодови ушодксонь занятиясо. Покш класстнэсэ ушодксонь занятиянтень максови цела урок. Ушодксонь занятиятнень целест: кастомс тонавтницятнень мелест получамс содамочить писательденть ды сонзэ произведениятнеде, анокстамс тонавтницятнень произведениянь ловномо ды парсте чарькодеме.

Ёвтнема лувост коряс ушодксонь занятиятне эрсить эрьва кодат:

а) писателень эрямосто саевкстнэнь, конат лездыть произведениянть чарькодемантень, ёвтнемась;

б) тиринь ды рузонь литературань уроксо ютазь ды од материалонть марто сюлмавкстнэнь арсемась:

в) исторической, историко-литературной ды бытовой комментариень теемась;

г) произведениянть сермадомань историянзо тевс нолдамось;

д) келенть лангсо важодемась.

Неть ёнкстнэ максовить башка приём вельде, примеркс, ютавтовить экскурсият музейс, вирев, лугав, паксяв ды седее тов, тевс нолдавить художникень картинат ды иллюстрацият, морот, вети кортамот эйкакштнэнь пертьпельксэнь содамочидест, кармавты мельс ледстямс ютазь материалонть. Ушодксонь занятиятне ютавтовить вейкень-вейкень ёнов а молицякс. Эрьванть улезэ эсензэ чачозо, эрьва писателенть марто вастовомась кувать кадоволь эрьванть седейс.

Ушодксонь занятиятнень ютавтомадо мейле ловновить произведениятне. IX-XI-це класстнэсэ произведениятне целанек, лирическойтнеде башка, ловновить кудосо. Произведениятнень ловномсто васняяк эряви кирдемс мельсэ сонзэ родонь ды жанрань ёнкстнэнь. Примеркс, лирической произведениятне васенцеде свал ловновить классо, гайтевстэ, мельстуезь.

Произведениянть ловномадо мейле ушодови сонзэ смустензэ лангсо важодемась: путневить кевкстемат, тееви план ды анализ.

Анализэнь теемстэ кочкавить истят методической приёмт, конат ладить классонтень ды тонавтнема проиэведениятненень. Те шкастонть чарькодевтеви ёвтнема лувось, темась, ёвтавить сюжетэнь, композициянь ёнкстнэ, изобразительно-выразительной средстватнень таликаст типической характертнэнь теемстэ, панжови идейной смустесь. Приёмтне, конатнень нолдавить тень пингстэ тевс , эрсить эрьва кодат: путозь проблематнень муемась ды ёвтамось, комментированной ловномась, геройтнень, сценатнень карадо-каошо аравтомась. Киносценариень теемась, превсэ-валсо портретэнь рисовамось, инсценированиясь, литературной налксематнень ютавтомась. Анализэнь тееманть кис приёмтнень кочкамсто эряви кирдемс мельсэ эйкакштнэнь иест ды литературань коряс содамочист.

Литературанть тонавтнемстэ пек эрявить меельце уроктне. Неть уроктнестэ путови пе писателенть эрямонь ды творчествань кинзэ тонавтнемантень ды произведениянзо ванномантень. 6-це классо сон ютавтови кевкстематнень коряс кортамонть вельде.

**Литературань коряс маштомачитне:**

- мазый ды сёлмов валсо эсь мелеть ёвтамо, беседань ветямо, лия кортамонь кунсоломо, кортамос валмеревксэнь ды цитатань совавтомо;

- ловнозь произведениятнень содержанияст ёвтнеме;

- бажамс чарькодеме, мезе од тейсь те эли тона писателесь литературасонть, кодамо общечеловеческой смусть кандыть сонзэ произведениянзо;

- мейсэ пек парсте неявить литературанть национальной ёнксонзо;

- эрзятнень, мокшотнень эрямонь коест ды национальной обуцянь ёнкстнэнь панжомо;

- тиринь келенть сюпавчинть ды мазычинть невтеме.

**10 -це классось. Разделэнь коряс учебно – тематической планось**

|  |  |  |  |  |  |
| --- | --- | --- | --- | --- | --- |
| **№** | **Разделтнэ ды тематне** | **Весемезэ частнэ** | **Сынст эйстэ** | | |
| **теориясь** | **аволь классо ловномась** | **келень культурань кастомась** |
| 1 | Эрзя-мокшонь литературась Ине Отечественной войнань шкасто ды войнадо мейлень васенце кемень иетнестэ | 1 | 1 |  |  |
| 2 | Войнас чавозь сёрмадейтнень-фронтовиктнень шкинемаст (А.В.Рогожин, А.Ф.Зиньков, Ф.С.Дурнов, Г.И.Ельмеев, А.М.Сафронов (Юргай), С.И.Родькин) | 4 | 3 |  | 1 |
| 3 | Т.А.Кирдяшкин «Келей Мокша» | 3 | 3 |  |  |
| 4 | А.Д.Куторкин «Покш ки лангсо умарина» | 3 | 3 |  |  |
| 5 | Г.Я.Меркушкин «Сэнь валдомкс», «Поэтэнть тештезэ» | 4 | 3 | 1 |  |
| 6 | И.З.Антонов «Вейсэнь семиясо» | 4 | 2 | 1 | 1 |
| 7 | А.С.Малькин «Поэма а куломадо», «Лембе эскелькст», «Солдатонь ни» | 3 | 2 | 1 |  |
| 8 | М.Л.Сайгин «Давол» | 3 | 2 | 1 |  |
| 9 | И.Н.Кудашкин «Пичетне ваныть чадыведентень» | 3 | 3 |  |  |
| 10 | И.П.Кишняков «Вешнян эсень тештенть» | 3 | 3 |  |  |
| 11 | В.К.Радаев «Сияжар» | 2 | 1 |  | 1 |
| 12 | Иень перть ютазенть мельс ледстямось | 1 | 1 |  |  |
|  | Весемезэ: | 34 | 27 | 4 | 3 |

**11-це классось. Разделэнь коряс учебно – тематической планось**

|  |  |  |  |  |  |
| --- | --- | --- | --- | --- | --- |
| № | Наименование разделов и тем. | Максимальная  нагрузка | Из них | | |
| Изучение теории | Развитие речи | Внеклассное  чтение |
| 1 | Тиринь литературась неень шкасто | 1 | 1 |  |  |
| 2 | А.К.Мартынов | 2 | 2 |  |  |
| 3 | И.М.Девин. | 3 | 2 | 1 |  |
| 4 | К.Г.Абрамов | 3 | 3 |  |  |
| 5. | П.В.Прохоров | 3 | 1 | 1 | 1 |
| 6 | А.П.Тяпаев. | 2 | 1 |  | 1 |
| 7 | П.К.Любаев | 2 | 2 |  |  |
| 8 | И.А.Калинкин | 3 | 2 | 1 |  |
| 9. | А.И.Брыжинский  М.И.Брыжинский | 2 | 2 |  |  |
| 10 | Г.И.Пинясов | 3 | 3 |  |  |
| 11 | А.М.Доронин | 3 | 2 | 1 |  |
| 12 | |  |  |  |  | | --- | --- | --- | --- | | С.В.Кинякин | 2 | 2 | 1 | | 1 | 1 |  |  |
| 13 | А.И.Пудин | 1 | 1 |  |  |
| 14. | Неень шкань од сермадейтне | 2 | 1 | 1 |  |
| 15 | |  |  |  | | --- | --- | --- | | Рузонь кельсэ сермадыцятне | 2 | 2 | | 1 | 1 |  |  |
| 16 | |  |  |  |  |  | | --- | --- | --- | --- | --- | | Литературань критикась | 2 | 1 |  | 1 | | 2 | 1 | 1 |  |
| 17 | |  |  | | --- | --- | | Мельс ледстямо, тест. | 1 | | 1 |  |  |  |
| 18 | Весемезэ | 34 | 26 | 6 | 2 |

***Учебной курсонть содержаниязо10-це классо***

**Эрзя-мокшонь литературась Ине Отечественной войнань шкасто ды войнадо мейлень васенце кемень иетнестэ (1 час)**

Эрзянь ды мокшонь раськетнень Ине Отечественной войнасо ятонть каршо тюремаст. Войнась ды народонть оймень ёжозо. Войнадо видечись минек литературасо. Видечинть ды романтиканть ютксо сюлмавкстнэ войнанть невтемасо.

Войнань шкань литературанть башка тешксэнзэ: виевчинть, интернациональной ёжомарямотнень шнамось, эсь масторонтень домка вечкеманть невтемась, воинтнэнь яттнэнь каршо эсь прянь апак вансто тюреманть невтемась. Произведениятнесэ тень марто сюлмавозь превень ды мазычинь невтема од лувось, проблематикась ды художественной башка ёнкстнэ.

Войнань шкань литературасонть сехте сеедьстэ вастневиця жанратне: стихотворениясь, ёвтнемась, очеркесь.

Войнань шкань поэзиясь, сонзэ виев ёнксонзо. Родинань темась эрзя-мокшонь поэттнэнь шкинемасо. Ломантнень ёжомарямотнень ды обуцянь башка ёнкстнэнь невтемань домкалгавтомась. Баллада жанранть чачомась.

Военно-патриотической лириканть ёвтнема лувось: яттнэнь тиринь масторстопанемантень тердемась, народтнэнь ютксо ялгаксчинть шнамось, яттнэнь изнямос виев кемемась, чачома масторонтень певтеме вечкеманть невтемась (П.Кирилловонь «Серма», П.Кономанинэнь «Отчизнам монь», А.Щегловонь «Гайкстак, бандура!», А.Моронь «Русь», А.Мартыновонь «Монь лемем – Россия», А.Лукьяновонь «Весе бойс» стихотворениятне).

Вечкемань лириканть зэмень смустензэ виевгавтомась (С.Вечкановонь «Учат монь», П.Кирилловонь «Мон теть сан», А.Моронь «Пек умок вечктян»).

Поэма жанранть сюпалгадомазо (П.Кирилловонь «Моро авадон», Н.Эркаень «Солдатось сась кудов», А.Малькинэнь «Славань киява»)

Драматургиясь ды театрась войнань шкасто. Музыкальной драманть ды операнть чачомась: А.Куторкинэнь «Несмеян ды Ламзурь» либреттонть коряс Л.П.Кирюков композиторонть операзо; П.Кирилловонь «Литовась» кода васенце музыкальной драма. В.Коломасовонь «Норов ава» драманть театрань сцена лангсо путомась. Драматургической драманть театрань сцена лангсо путомась. Драматургической жанрань лия од произведениятне. Инее Отечественной войнань шкань прозась. Я.Пинясовонь, А.Куторкинэнь, Н.Эркаень ёвтнемаст. Неть иетнестэ литературасо од лемтнень марто содавиксэкс теевемась: И.Чигодайкин, И.Антонов, И.Шумилкин, А.Малькин.

Войнадо мейлень васенце кемень иетнестэ литературанть тематикань ды жанрань ёндо сюпалгадомась. Минек те шкань литературасонть романонь жанранть касомазо: А.Куторкинэнь «Покш ки лангсо умарина», Т.Кирдяшкинэнь «Келей Мокша», И.Антоновонь «Вейсэнь семиясо» романтнэ.

Драматургиянть седетов касомазо-кепетемазо.

**Войнас чавовозь сёрмадейтнень-фронтовиктнень шкинемаст**

**(А.В.Рогожин, А.Ф.Зиньков, Ф.С.Дурнов, Г.И.Ельмеев, А.М.Сафронов (Юргай), С.И.Родькин) (4 част)**

**А.В.Рогожин** (1909 – 1944) минек литературасонть содавикс поэт. Эрямодонзо нурькине ёвтавкс: эйкакшпоразо, пединститутсо тонавтнема иетне. Ине Отечественной войнасо улемась.

А.Рогожинэнь «Галё» поэмась. Сонзэ эйсэ эрзя-мокшотнень эрямост инязоронь Россиясо невтемась.

«Литува» поэмась. Эйсэнзэ инязоронь Россиясо эрзя-мокшонь тейтерь-аванть стака эрямонзо невтемась. Литувань, Нефёдонь ды Иванонь образтнэ.

А.Рогожинэнь эрямонь вечкевтиця лирикань «Колмо брат», «Вечкса паксянть», «Тинге лангсо», «Васень май» стихотворениятне.

**А.Ф.Зиньков** (1914 – 1943) – поэт, кона сась литературав 30-це иетнестэ. Петровской педтехникумсо тонавтнемазо, тесэ стихень сермадомо ушодомась.

«Шкась увны» (1933) стихень сборникезэ. Поэтэнть стихотворениясонзо патриотической мельтнень-превтнень панжомась («Строямс и бороцямс», «Ударной вий», «Трактористэнь моро», «Кузницясо»).

**Ф.С.Дурнов** (1921 – 1944) – содавикс поэт-лирик, лия кельс ютавтыця ды критик. Рабфаксо тонавтнема иетне. Те шкастонть «Нудей» стихень сборникенть нолдамось. Книгасонть тематикань сехте покш циклатне.

Ф.С.Дурновонь мокшонь кельс А.С.Пушкинэнь ды М.Ю.Лермонтовонь стихензэ ютавтомась.

**Г.И.Ельмеев** (1906 – 1941) – поэт, кона 30-це иетнестэ эсь стихотворениясонзо морась велень эрямодонть. «Полю» эпической поэмазо. Произведениясонть эрзя-мокшонь тейтерь-аванть Ине Отечественной войнанть шкасто тылсэ важодеманзо невтемась. Полюнь образсонть типизациянь приёмтнень сайнемась.

Пертьпельксэнь мазычиденть Г.И.Ельмеевень лирической стихотворениянзо, эрзятнень ды мокшотнень эрьва чинь тевдест, мелявкстост, бажамодост ойме потмакссто лисиця валтнэнь колсто мукшномась. Г.И.Ельмеевень «Ёжка» ёвксозо. Те произведениянть малавиксчизэ устной народной творчествань истят жо жанрань произведениятненень.

**А.М.Сафронов (Юргай)** (1915 – 1941) – эйкакштнэнень сёрмадыця поэт. «Цецяв шка» (1939) поэтической сборникензэ лисемась. Эйсзнзэ эйкакштнэнь тевест-валост келейстэ невтемась. «Васень май», «Каткине», «Ваня», «Вашине» стихотворениятне.

**С.И.Родькин** (1918 – 1944) - поэт ды прозаик. Биографиянзо нурькинестэ панжомась. С.И.Родькинэнь «Велень ёвтнема» (1939) прозасо сёрмадозь произведениянь сборникензэ лисемась. «Казна» евтнеманть смустензэ ванкшномась. Егор Петровичень образось.

**Тимофей Андреевич Кирдяшкин**

**«Келей Мокша», роман** (3част)

Сермадеенть эрямонь ды шкинемань кизэ. Минек литературасонть романистикантень путовксозо. Тиринь литературасонть историянь темась. «Келей Мокша» произведениянть сёрмадомань лувось. Эрямонь видечись ды художественной арсевксэсь, тематикась ды проблематикась.эрзятнень ды лия народтнэнь ютксо умонь шкань ладязь ояксчиденть ёвтнемась. Эрзянь ды мокшонь раськенть национальной обуцянь паро ёнкстнэнь ды эрямонь койтнень домкасто невтемась.

Образной системась, раськень юрось. Черемшинтнэнь семиясь – сёрмадомань лувонь куншка тарка, козонь таргави весе сёрмадома лувось.

Произведениянть художественной башка ёнксонзо: композициязо, кель-валозо. Художественной прозанть касомасо-келейгавтомасо «Келей Мокша» романонть питекйчизэ.

Эрзя-мокшонь литературанть седее тов сюпалгавтомантень Т.Кирдяшкинэнь путовксозо.

**Андрей Дмитриевич Куторкин**

**«Покш ки лангсо умарина», стихсэ-роман (3 част)**

Мордовиянь народной писателенть А.Д.Куторкинэнь эрямонь ды шкинемань кизэ.

Комсеце иетнестэ сермадозь сонзэ васенце евтнематнень тематикаст ды проблематикаст.

«Раужо палмань» романось, эйсэнзэ эрзя-мокшотнень эрямост XIX пингенть прядовомсто саезь XX пингень васенце иетнес молемс невтемась. Романсонть образтнэнь маштозь невтемась, паро ёнкстнэ ды асатыкстнэ историзмань принципенть тевс нолдамсто.

**«Покш ки лангсо умарина»** стихсэ романось, проблематиказо, художественной башка ёнксонзо. Романонтень неень шкань вановтонь питненть максомась.

«Лажныця Сура» романось. Идейно-тематической ёвтнема лувонзо коряс малавиксчизэ «Раужо палмань» ды «Покш ки лангсо умарина» произведениятненень.

Романонть сюжетэнзэ ванкшномась. Сонзэ эйсэ эрзятнень эрямост XIX пингенть прядовомсто саезь XX пингенть ушодовомас пачкодемас невтемась. Валдаевтнень колмо поколениянь эрямонь лувтнень-ладтнэнь артовксось.

Романонть образной системась, геройтненень характеристикань максомась. Ломаненть конкретно-исторической обстановкасо невтемасонть национальноц кеме юрось.

Художественно-изобразительной енкстнэ, кель-валонь сюпавчись.

Произведениянть тарказо целанек минек литературасо.

**Григорий Яковлевич Меркушкин**

**«Сэнь валдомкс», «Поэтэнть тештезэ» пьесатне (4 част)**

**Г.Я.Меркушкин** – содавикс драматург. Эрямонь ды шкинемань кизэ. Драматургиясо идейно-художественной башка ёнкстнэ. Сермадеенть минек республикасо театранть марто кеме сюлмавксонзо.

**«Сэнь валдомкс»** пьесанть основной конфликтэзэ, эйсэнзэ парсте прянь ветямонть ванкшномась.

Пьесанть сюжетэзэ, композициязо, образной системазо. Михаил Тумов профессорось – пьесанть прявт героесь. Кода Ине Отечественной войнань ветеранонть сонзэ обуцянзо невтемась, весе виензэ, содамочинзэ наукантень максомась, аспиранттнэнь ды студенттнэнь марто физикасо од изнявкстнэнь теемась.

Пьесасонть од ломантнень – Лёшань, Васянь, Ленань, Костянь, Маринань, Галянь, Петянь невтемась.

Кукаевень, Мокшинэнь ды Октарёвонь образтнэнь неявикс ёнксост.

Монологтнень, диалогтнень, репликатнень, авторонь ремаркатнень, изобразительно-выразительной средстватнень эрявиксчист драматической действиянть касомасо ды геройтнень обуцяст седее домкасто панжомасонть.

**«Поэтэнть тештезэ»** - историко-биографической пьесась, кона алтазь Захар Федорович Дорофеевнень, минек литературанть ушодыцятнестэ вейкентень

Пьесасонть невтезь эрямосто саезь алкуксонь ломантне (М.Евсевьев, Л.Кирюков, З.Дорофеев).

Исторической событиятне, конатне мусть сатышка тарка пьесасонть.

З.Ф.Дорофеев – центральной персонажтнестэ вейкесь. Сонзэ обуцянь ёнкстнэ:тевень вечкемась, содамочис бажамось, эсь раськенть культуранзо чарькодемась, устно-поэтической произведениятнень кочкамось, тонавтницятнень вечкемась, видечинтень бажамось.

М.Е.Евсевьевень пельде Дорофеевень тонавтнемазо сёрмадомань ёрокчинзэ кастомасо. Пьесасо невтезь геройтненень питнень максомась.

Пьесанть конфликтэзэ, геройтнень келень мазычись, исторической шканть вельмевтеме маштомась, национальной ёжомарямотнень видестэ невтемась.

Г.Меркушкинэнь пьесатнень эрявиксчист эрзя-мокшонь культуранть седее тов касомасо.

**Иван Захарович Антонов**

**«Вейсэнь семиясо», роман (4 част)**

**И.З.Антоновонь** эрямонь ды шкинемань кизэ. Сонзэ путовксозо очеркень жанранть касомантень. Журналистэкс важодемазо. Газетасо важодемстэ эрямонь од материалонь пурнамось ды ломантнень обуцяст тонавтнемась. «Ухабы на дорогах», «Разлив на Алатырь-реке», «Свежий ветер» очеркензэ, конат лиссть «Дружба народов», «Огонек», «Литература и жизнь», «Литературная газета» изданиятнесэ.

**«Вейсэнь семиясо»** романозо. Произведениясонть Ине Отечественной войнань событиятнень невтемась. Пулемётчикенть Павёлкинэнь образось. Романонть образной системанзо вельде интернациональной мельтнень-превтнень панжомась.

Сёрмадеенть литературно-критической статьянзо: «Некоторые вопросы развития мордовской литературы», «Военная тематика в мордовской литературе».

**Александр Степанович Малькин «Поэма а куломадо»,**

**«Лембе эскелькст», «Солдатонь ни» поэматне (3 част)**

**А.С.Малькин** – поэт-лирик. Сонзэ шкинемасонзо национальной поэзиянь койтнень поладомась, пертьпельксэнть мазычинзэ невтемась, эрзя-мокшотнень масторонь лия народтнэнь марто вейсэ яттнэнь каршо тюреманть невтемась.

А.Малькинэнь эрямо кизэ ды шкинемазо. Литературасо васень эскельксэнзэ. Сонзэ книганзо: «Стихть», «Ялгань вал», «Славань киява», «Мода», «Саша», «Роднят», «Лембе эскелькст». Рузонь кельсэ сборникензэ6 «Слава дружбы», «Журавли зовут в дорогу»

Поэтэнть гражданской лириказо. Ине Отечественной войнань иетнестэ поэтической вайгелензэ кемекставомась. Военно-патриотической темас сёрмадозь произведениятне («А куломадо», «Лембе эскелькст», «Солдатонь ни»).

**«Поэма а куломадо»** поэманть зэмезэ: ломантнень ютксо ялгаксчинть, Родинанть кис педе-пес аштеманть, чачома ёнксонть вечкеманзо невтемась. Поэмасонть войнань стака картинатнень максомась, ломантнень седейёжост невтемась, а куломантень кемемась ды кенярдомас бажамось.

Образтнэнень (Оськанень, солдатонь авантень) питнень максомась.

Поэманть башка художественной ёнксонзо, кель-валонь сюпавчизэ.

**«Лембе эскелькст»** лиро-эпической поэманть идейно-художественной ёвтнема лувозо.

Поэманть лувозо, сюжетэзэ. Поэманть ёвтазь арсематне мирдэ ды войнадо. Произведениясонть ризксэнь ды кенярксонь ёжонь кавто лувтнень сюлмавомась. Мокшонь аванть образонзо вельде войнань зыяновчинть невтемась. Народной моротнестэ саевкстнэнь ды пертьпельксэнь мазычинть невтемась аванть ёжомарямонзо панжомасонть.

Солдатонть Иванонь образось. Сонзэ образонть вельде народонть патриотической мелензэ-превензэ ды ёжомарямонзо славамось. Карадо-каршо путомань-аравтомань приёмонть вельдеазарсь яттнэнь сялдомась.

«Лембе эскелькст» поэмасонть устно-поэтической койтнень поладомась ды сынст романтической поэзиянь приёмтнень марто вейсэндямось.

**«Солдатонь ни»** поэманть сэжетэзэ, ёвтнема лувозо, темазо, смустень зэмезэ. Поэмасонть прянь-ветямонть, солдаттнэнь ютксо алкуксонь ояксчинть невтемась.

Верань образонть вельде авань обуцянь сехте паро ёнкстнэнь панжомась.

Поэманть кель-валонь сюпавчизэ.

А.С.Малькинэнь сёрмадомань коензэ неень шкань поэзиясонть.

**Михаил Лукьянович Сайгин «Давол», роман (3 част)**

**М.Л.Сайгинэнь** эрямонь кизэ. Васень шкань сонзэ шкинемазо. «Вастома» ёвтнемась ды «Васень гудок» повестесь.

Ине Отечественной войнань теманть произведениясо ванкшномантень М.Сайгинэнь путовксозо. «Окопонь видечинть» кежейчинзэ невтемась, эсь сельмсэ войнань стакачитнень неемась – ютазь войнадо М.Сайгинэнь ёвтнематнень неявикс ёнксост.

М.Сайгинэнь **«Давол»** романось – гитлеровской захватчиктнень каршо минек танкисттнэнь тюремаст эсь сельмсэ неицянь ёвтнемань художественной документ. Героень образтнэнь панжомсто контрастонь приёмось.

«Лембе кошт», «Домка корент» романтнэ мокшонь кельсэ сёрмадозь васенце трилогиянь меельце пелькст. Эйсэст эрямосто ломаненть эсь тарканзо видестэ муемадо проблеманть решамось.

«Стака уцяска» трилогиясонть эрямонь келейчинть домкасто невтемась.

**Иван Никитович Кудашкин «Пичетне ваныть чадыведентень»,**

**повесть (3част)**

**И.П.Кишняков** – мокшонь содавикс прозаик ды драматург. Эрямонь ды шкинемань кизэ.

**«Вешнян эсень тештенть»**романонть идейно-художественной ёнксонзо. Произведениясонть невтезь событиятне ды явлениятне, эйсэнзэ путозь проблематне.

Романонть образной системась: Мокшин ды Палаткин од ломантне, сынст обуцяст вельде национальной ды интернациональной ёнкстнэнь панжомась.

Войнанть невтемась ды эрзя-мокшотнень лия народтнэнь марто ялгаксчинть невтемась.

Мокшин Иванонь ды Платон Фомичень образтнэнь вельде паро койтнень ды мельтнень-превтнень невтемась. Обуцятнень панжомсто изобразительно-выразительной средстватнень келейстэ невтемась ды тевс колсто нолдамось.

Романсонть войнань шкане велень ломантнень тевест невтемась, сынст вельде оймест ды патриотической ёжомарямост панжомась.

Идейно-художественной домкачинть панжомсто пертьпельксэнть ды сёрмадеенть основной теманть эйстэ туематнень эрявиксчист.

«Монь тештесь-менелесь» дилогиянть омбоце пельксэнть сюжетэзэ, ёвтнема лувозо, проблематиказо, художественной башка ёнксонзо, идейной смустезэ, образной системазо.

**Василий Кузьмич Радаев «Сияжар», поэма (2част)**

**В.К.Радаев** – содавикс прозаик, фольклоронь лувтнень коряс героико-эпической поэмань сёрмадыця. Эрямонь ды шкинемань кизэ. 30-це иетнестэ ёвтнемань ды повестень сёрмадомо ушодомась, фольклоронь произведениянь кочкамонтень покш мелень явомась. Эрзянь богатыртнеде В.Радаевень легендань ды преданиянь пурназь циклась: «Сурай», «Покш Максим», «Овто Петя», «Сюпав Андар», «Ичал», «Макразь лей», «Мекс Тавласо бояр эзь эря», «Кемля», «Оришка латко», «Казна пандо», «Филя атя» ды лият.

«Пенза ды Сура» колмо пелькссэ эпической поэмась. Сонзэ ёвтнема лувозо, сюжетэзэ, рпоблематиказо, башка художественной ёнксонзо.

**«Сияжар»** поэмась. Сонзэ эйсэ эрзятнень ды мокшотнень рузтнэнь марто вейсэ ногайтнень каршо тюреманть невтемась, минек раськетнень ютксо ояксчинть ды вейке-вейкенень лездамонть славамось. Поэмасонть прявт геройтне. Сынст обуцяст, тевест-валост, мелест-превест.

Сияжар кода эпической герой. Сонзэ образонзо вельде минек раськенть идеалонзо невтемась. Художественной приёмтне, конат лездыть героенть алкуксонь чачонзо панжомо.

В.К.Радаев – ёвтнемань автор. «Кото эйдень ава», «Вечкевикс содавиксэнь» произведениятнесэ невтезь прянь ветямонь, эрямонь-аштемань проблематне ды сынст топавтомань китне. Ёвтнематнень сюжетэст, композицияст, геройтнень смустень зэмест. Неть произведениятнесэ важодиця ломантнень славамост.

Весемезэ: 34 част

Произведениятнень ды литературань историянть тонавтнемась – 27 част

Аволь классо ловномась – 4част

Келень культурань кастомась – 3част

***Учебной курсонть содержаниязо 11-це классо***

**Тиринь литературась неень шкасто. (1част)**

Масторонь народонь литературатнень ютксо мокшэрзянь литературанть седе тов кемекставомазо. Эрямонь видечинть невтемась – сехте покш онксось произведениятненень общественной питнейчинь максомасонть.

Неень шкань литературань молемань лувсонть прозань ветиця тарказо. Сонзэ жанратнень ды стилень седе тов сюпалгадомась. Эрзя-мокшонь романонть эпической башка ёнксонзо, эйсэнзэ психологизманть домкалгавтомась ды лиризмань вииявтомась. Неень шкань прозанть историзмась. К.Абрамовонь, А. Куторкинэнь, М. Сайгинэнь трилогияст. А. Мартыновонь, И. Девинэнь, П. Прохоровонь, А Доронинэнь романтнэ.

Поэзиянть жанрово-стилевой сюпалгадомазо. Поэтической артовкстнэнь ламо ёнксост (С. Вечканов, М. Втулкин, Н. Эркай, А. Щеглов, И. Налинкин ды лиятне).

Литературоведениясь – кода наука.

**А. К. Мартынов. «Розень кши» романось, «Галянь вечкемазо» стихсэ повестесь (2 част)**

А. Мартыновонь прозазо. Неень шкань эрзянь веледе «Розень кши» романозо. Кшинть – сехте покш сюпавчикс велень эрицятнень ловомаст ды весе виест, ёрокчист сонзэ кастомантень-добовамонтень путомаст. Романонь прявтокс геройтнень ды од ломантнень образост.

«Галянь вечкемазо» стихсэ повестенть идейно-художественной башка ёнксонзо.

**И. М. Девин. «Нардикше» романось. ( 3 част)**

И. М. Девин – поэзиянь ды прозань сёрмадыцятнень ютксо неявикстнэстэ вейкесь. «Нардикше» романось. Романсонть ломанень уцяскадо ды тиринь мастордонть домка арсематне. Произведенянть лиризмась ды психологизмась. основной геройтнень – Пивкинэнь, Анянь, Цямкарихань, Лизань, Володькань, Тучатянь – обуцятненень питнень максомась. Произведениянь отрицательной персонажтне.

Авторонть сатирической приёмонзо.

**К. Г. Абрамов. «Найман», «Ломантне теевсть малацекс», «Качамонь пачк» трилогиясь. «Пургаз» романось. ( 3 част)**

К. Г. Абрамовонь творческой кизэ. Масштабно-эпической келйчись – сонзэ творчествань неявикс ёнксось. Минек народонть исторической уцяскадонзо К. Абрамовонь трилогиязо. «Найман», «Ломантне теевсть малацекс», «Качамонь пачк» романтнэнь композиционной структураст. Романсонть типической обуцянь максомась: Григорий Канаев, Мария Канаева, Захар Гарузов, Пахом Гарузов. Произведениясонть народонь фольклоронть марто сюлмавкстнэ.

«Пургаз» романось – эрзянь народонть 12-це пингенть прядовомсто – 13-це пингенть ушодовомсто эрямонзо келейстэ невтема. Эрзянь князенть Пургазонь, кода мокшотнень ды эрзятнень вейсэндицянть, образонзо психологически домкасто невтемась.

**П. В. Прохоров. «Генералдо повесть». (3 част)**

П. В. Прохоровонь эрямонь ды творческой кизэ. Ине Отечественной войнань невтемасо писателенть творчествань лувсонть одось. Масторонть содавикс военоначальникенть М. А. Пуркаевень образозо «Генералдо повесть» художественно – документальной повестьсэнть.

**А. П. Тяпаев. «Теште лангонь алашат». (2 част)**

Национальной литературань сехте паро мастертнэнь ютксо Мордовиянь заслуженной писателенть А. Тяпаевень тарказо.

«Теште лангонь алашат» - фантастикань жанрасо сермадозь произведения, эйсэнзэ невтезь образтнэ ды кепедезь проблематне.

**П. К.Любаев. «Листмапря» поэмась, «Нармунь» балладась ( 2 част)**

П. К. Любаевень эрямонь ды творческой кизэ. Поэмань жанрась поэтэнть творчествасо. «Лисьмапря» поэмась. «Нармунь» балладась. Произведениятнесэ ломатнень ёжомарямост, тиринь таркатненень покш вечкемань невтемась.

**И. А. Калинкин. «Ава ды лей». ( 3 част)**

И. А. Калинкин – Мордовиянь заслуженной писатель. Поэтэнть эрямонь ды творческой кизэ. Творчествасонзо поэзиянь жанратнень келейчись, сонзэ стилень башка ёнкстнэ. «Ава ды лей» стихсэ романонть художественной башка ёнксонзо. Прявт героинянть, Надя Калининань образось.

**А. И. Брыжинский «Вечкеманть тюсозо эсензэ» романось, «Ёмаське» пусмось. (1 част)**

А.И.Брыжинскоень эрямонь ды творчествань кизэ. «Вечкеманть тюсозо эсензэ» эрзянь кельсэ сермадозь , неень шкадонть келей панорамань роман. Од ломантень образтнэ романсонть. «Ёмаське» эйкакштнэнень алтазь пусмось.

**Г. И. Пинясов «Пси кизэ» повестесь. (2 част)**

Г. И. Пинясовонь эрямонь ды творчествань кизэ. Мужествань ды героизмань койтне «Пси кизэ» повестьсэнть. Шкань ды поколениянь сюлмавкстнэнь мельга авторонть пшти вановтозо.

**М. И.Брыжинский. «Половт» повестесь (2 част)**

Тиринь литературас . И. Брыжинскоень эсь киява самозо. «Половт» повестесь – эрзятнень ды мокшотнень 13-це пингень эрямодост домка, художественной кемевикс ёвтамо. Рузонь ды эрзя-мокшонь народтнэнь вейсэнь бороцямост монголо – татартнэнь каршо. Повестень образной системась. Эрзянь народонь кезэрень шкань койтнень видестэ невтемась. Произведениянь келень сюпавчись.

**А. М. Доронин. «Баягань сулейть» романось. ( 3 част)**

А. М. Доронинэнь эрямонь ды творчествань кизэ. Сонзэ сёрмадомань эсь лувозо, эсь тюсозо. «Баягань сулейть» романось. Патриарх Никононь образось романсонть. Протопоп Аввакумонь ды Никононь пелькстамотнень невтемась. Раськень исторясь ды народонть эрямозо «Баягань сулейть» романсонть.

**С. В. Кинякин. «Сизезь алашань вайгель», «Варма марто кортамот» стихотворениятне. ( 1 част)**

С. В. Кинякин – неень шкань содавикс поэт. Сонзэ эрямозо ды творчествазо. С. Кинякинэнь творчествасо публицистической, философской ды психологической ёнкстнэнь вейсэндямось. Сонзэ стихотворениясо ломантнеде ды эрямонь уцяскадо арсемась. С. В. Кинякинэнь произведениятнень художественной сюпавчист.

**А. Пудин. «Чавокудосо ломанть» пьесась. ( 2 част)**

А. Пудинэнь эрямонь ды творчествань кизэ. «Чавокудосо ломанть» пьесась. Произведениясонть неень шкань ломантнень ютксо проблематнень невтемась.

**Неень шкань сёрмадейтне. ( 1 част)**

Неень шкань литературанть касомань кинзэ-янонзо. А. Араповонь, Г. Гребенцовонь творчестваствасо одось. Сёрмадыцятнень произведениясо кепедезь тематне, проблематикась художественной башка ёнкстнэ.

**Рузонь кельсэ сёрмадыцтне. ( 1 част)**

Рузонь кельсэ сёрмадыця прозаиктне ды поэттнэ: И. Д. Пиняев, Т. Ф. Якушкин, Ф. К. Андрианов, М. Т. Петров, В. Ю. Юшкин, В. А. Гадаев ды лият. Рузокс сёрмадыця писательтнень произведениясо эрьва-кодамо темань кепедемась ды

ломантнень уцяскаст невтемась.

**Литературань критикась. (2 част)**

Минек литературань касомасо критиканть питнезэ. Эрзянь литературно-художественной критиканть чачомазо. Критикань жанранть ды литературоведениянть башка ёнкстнэ.

В. В. Горбуновонь эрямонь ды творческой кизэ. В. Горбуновонь творчестванть питнейчизэ эрзя-мокшонь литературоведениянть ды критиканть касомасо.

Н. И. Черапкинэнь литературно-критической деятельностезэ. Од ёнкстнэ сонзэ исследованиятнесэ.

**10-це классонтень тиринь литературань коряс тематической планирования**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| № | **Уроконь темась** | **Весемезэ частнэ** | **Уроконь типесь** | **Самостоятельной важодемань видтнэ** | **Уроконь ютавтома шкась** | | | |
| **Планонь коряс** | | **Ютавтомась** | |
| **Эрзя-мокшонь литературась Ине Отечественной войнань шкасто ды войнадо мейлень васенце кемень иетнестэ (1 час)** | | | | | | | | |
| 1 | Эрзя-мокшонь литературась Великой Отечественной войнань шкасто | 1 | Од содамочинь саемань урок | Конспектэнь сермадома |  |  | | |
| **Войнас чавозь сёрмадейтнень-фронтовиктнень (4 + 1 част)** | | | | | | | | |
| 2 | А.В.Рогожин, А.Ф.Зиньков- эрзянь содавикс поэт. | 1 | Од содамочинь саемань урок | Урок-исследования |  | | |  |
| 3 | А.Ф.Зиньковонь, Ф.С.Дурновонь творчестваст. | 1 | Од содамочинь саемань урок | Кевкстемат ды заданият |  | | |  |
| 4 | А.М.Сафронов(Юргай)- эйкакштнэнь туртов сермадыця поэт | 1 | Од содамочинь саемань урок | Сообщениянь анокстамо |  | | |  |
| 5 | Келень культурань кастомань урок. Сочинения «Эрзя-мокшонь народонть героической подвигезэ фронтсо ды тылсэ» | 1 | Кель-валонь кастомань урок | Кель-валонь кастома |  | | |  |
| **Т.А.Кирдяшкин «Келей Мокша» (3част)** | | | | | | | | |
| 6 | Т.А.Кирдяшкинэнь «Келей Мокша» романось. Писателенть эрямонь ды творческой кизэ.Романонть сермадомань историязо, тематикась ды проблематикась. | 1 | Од содамочинь саемань урок | Исследования, косо невтемс писателенть эрямонзо ды творчестванзо. |  | | |  |
| 7 | Романонть образной системазо, народной юрось. | 1 | Мельс ледстямонь ды кемекстамонь урок | Евтамонь анокстамо. |  | | |  |
| 8 | «Келей Мокша» романонть художественной енксонзо. | 1 | Мельс ледстямонь ды кемекстамонь урок | Романонть питнейчизэ минек литературасонть. |  | | |  |
| **А.Д.Куторкин «Покш ки лангсо умарина» (3 част)** | | | | | | | | |
| 9 | Мордовиянь народной писателенть А.Д.Куторкинэнь эрямонь ды творческой кизэ.«Покш ки лангсо умарина» романонть сермадомань историязо. | 1 | Од содамочинь саемань урок | Рефератонь анокстамо |  | | |  |
| 10 | Романонть сюжетэзэ ды образной системазо. | 1 | Мельс ледстямонь ды кемекстамонь урок |  |  | | |  |
| 11 | Кузай Микань образось. | 1 | Мельс ледстямонь ды кемекстамонь урок | Аноктамс евтамо Кузай Микань тевдензэ |  | | |  |
| **Г.Я.Меркушкин «Сэнь валдомкс», «Поэтэнть тештезэ» (3+1 част)** | | | | | | | | |
| 12 | Г.Я.Меркушкин –содавикс драматург.«Сэнь валдомкс» пьесанть сюжетэзэ ды композициязо. | 1 | Од содамочинь саемань урок | Рефератонь анокстамо |  | | |  |
| 13 | «Поэтэнть тештезэ» - историко-биографической пьеса.. | 1 | Од содамочинь саемань урок | Евтамо исторической пьесадо |  | | |  |
| 14 | Г.Меркушкинэнь пьесатнень таликаст эрзя-мокшонь культуранть касомасо. | 1 | Обобщениянь урок | Пьесатнень эрявиксчист эрзя-мокшонь культуранть касомасо |  | | |  |
| 15 | Аволь классо ловномань урок Г.Меркушкинэнь «Народонть лемстэ» пьесанть коряс. | 1 | Аволь классо ловномань урок | Анализэнь теемась |  | | |  |
| **И.З.Антонов «Вейсэнь семиясо» (2+1+1част)** | | | | | | | | |
| 16 | И.З.Антоновонь эрямонь ды творческой кизэ | 1 | Од содамочинь саемань урок | Исследования |  | | |  |
| 17 | «Вейсэнь семиясо» романонть идейно-художественной содержаниянзо лангсо важодема | 1 | Од содамочинь саемань урок | Анализэнь теема |  | | |  |
| 18 | Произведениясонть Великой Отечественной войнань событиятнень невтемась | 1 | Мельс ледстямонь ды кемекстамонь урок | Евтамо: сермадеенть литературно-критической статьянзо. |  | | |  |
| 19 | Пулеметчикенть Павелкинэнь образось | 1 | Мельс ледстямонь ды кемекстамонь урок | Очеркень жанрадо чарькодема |  | | |  |
| **А.С.Малькин «Поэма а куломадо», «Лембе эскелькст», «Солдатонь ни» (2+1 част)** | | | | | | | | |
| 20 | А.С.Малькин – поэт-лирик. «А куломадо» поэманть смустезэ | 1 | Од содамочинь саемань урок | исследования |  | | |  |
| 21 | «Лембе эскелькст» лиро-эпической поэманть идейно-художественной евтнема лувозо  «Солдатонь ни» поэманть сюжетэзэ, евтнема лувозо, темазо | 1 | Од содамочинь саемань урок | Анализэнь теема |  | | |  |
| 22 | Аволь классо ловномань урок А.С.Малькинэнь «Панжадо седейть» сб. коряс | 1 | Аволь классо ловномань урок |  |  | | |  |
| **М.Л.Сайгин «Давол» (4+1+1 част)** | | | | | | | | |
| 23 | М.Л.Сайгинэнь эрямонь кизэ. М.Сайгинэнь «Давол» романось – гитлеровской захватчиктнень каршо танкисттнэнь тюремадост ёвтнема |  | Од содамочинь саемань урок | исследования |  | | |  |
| 24 | «Стака уцяска» трилогиясонть эрямонь келейчинть домкасто невтемась. | 1 | Од содамочинь саемань урок | Текст лангсо важодема |  | | |  |
| 25 | Кель-валонь кастомань урок Сочинения «Мокшэрзянь народонть героизмазо Ине Отечественной войнасо» |  | Кель-валонь кастомань урок | Кель-валонь кастома |  | | |  |
| **И.Н.Кудашкин «Пичетне ваныть чадыведентень» (4 част)** | | | | | | | | |
| 26 | И.Н.Кудашкинэнь эрямонь ды шкинемань кизэ. Поэзиянь жанрасо сермадомазо.«Пичетне ваныть чадыведентень» повестенть содержаниянзо ванномась |  | Од содамочинь саемань урок | Рефератонь анокстамо |  | | |  |
| 27 | Повестьсэнть войнань ды войнадо мейлень эрямонть невтемась. Репрессиянь темась. | 1 | Мельс ледстямонь ды кемекстамонь урок | Евтамот войнань ды войнадо мейле эрямодонть |  | | |  |
| 28 | Фимань образонть невтемасо художественно-изобразительной средстватне. |  | Мельс ледстямонь ды кемекстамонь урок | Выразительной средстватнень ледстямось |  | | |  |
| **И.П.Кишняков «Вешнян эсень тештенть» (2+1 част)** | | | | | | | | |
| 29 | И.П.Кишняков – мокшонь содавикс прозаик ды драматургИ.П.Кишняковонь «Вешнян эсень тештенть» романонть идейно-художественной содержаниязо | 1 | Од содамочинь саемань урок | исследования |  | | |  |
| 30 | «Монь тештесь – менелесь» дилогиянь омбоце пельксэнть евтнема лувозо | 1 | Од содамочинь саемань урок | Текст лангсо важодема |  | | |  |
| 31 | Аволь классо ловномань урок И.П.Кишняков «Цярахман», «Кельме теле» произведениятнень коряс | 1 | Аволь классо ловномань урок |  |  | | |  |
| **В.К.Радаев «Сияжар» (5+1 част*)*** | | | | | | | | |
| 32 | В.К.Радаев – содавикс прозаик.«Сияжар» поэмась. Сонзэ эйсэ эрзятнень ды мокшотнень марто вейсэ ногайтнень каршо тюреманть невтемась. |  |  | Конспектэнь сермадома |  | | |  |
| 33 | Кель-ввалонь кастомань урок. Сияжар кода эпической герой. Сонзэ образонзо вельде минек раськенть идеалонзо невтемась |  | Кель-валонь кастомань урок | Кель-валонь кастома |  | | |  |
| 34 | Иень перть ютазенть мельс ледстямось |  |  |  |  | | |  |

**Календарно - тематической планированиясь 11-це классо**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **№** | | Уроконь темась | Весемезэ | | Уроконь типесь | Самостоятельной важодемемань  видтнэ | Уроконь ютавтома шкась | |
| План  коряс | фактич |
| 1 | | Тиринь литературась неень шкасто | 1 | | Од содамочинь саемань урок |  |  |  |
| 2 | | А.К.Мартынов.  «Галянь вечкемазо» | 1 | | Од содамочинь саемань урок | Келень культурань  кастомань урок. |  |  |
| 3 | | «Розень кши романось» | 1 | | Од содамочинь саемань урок |  |  |  |
| 4 | | И.М.Девин- неень шкань поэт ды прозаик. «Нардикше» романось. | 1 | | Од содамочинь саемань урок |  |  |  |
| 5 | | Романонть лиризмась ды психологизмась | 1 | | Од содамочинь саемань урок |  |  |  |
| 6 | | *Келень культурань кастомань урок. Сочинения»Аня Преснякова монь вечкевикс персонажом»* | 1 | | *Келень культурань кастомань урок* |  |  |  |
| 7 | | **Аволь классо ловномань урок**  **«Алашань вий» ёвтнемась** | 1 | |  |  |  |  |
| 8 | | К.Г.Абрамов. Писателенть эрямонь ды творчествань кизэ.  Минек раськенть историядо трилогиясь.  «Найман», «Ломантне теевсть малавиксэкс», «Качамонь пачк». | 1 | | Од содамочинь саемань урок |  |  |  |
| 9 | | «Найман» романонть геройтне, событиятне, идеясь. | 1 | | Од содамочинь саемань урок |  |  |  |
| 10 | | «Пургаз» романось- эрзянь раськень 13 пингень ушодомсто невтемась. | 1 | | Од содамочинь саемань урок |  |  |  |
| 11 | | П.В.Прохоров. Писателенть эрямонь ды творчествань кизэ. «Генералдо повесть» | 1 | | Од содамочинь саемань урок |  |  |  |
| 12 | | Пуркаевень образось повестьсэнть | 1 | | Кель-валонь кастомань урок | Сочиненияс материалонть  лангсо робота |  |  |
| 13 | | **Аволь классо ловномань урок«Ракетной дивизион» повестесь** | 1 | | Аволь классо ловномань урок | Аволь классо ловномань урок |  |  |
| 14 | | А.П.Тяпаев. Писателенть шкинемазо. поэтической сборникензэ  Прозасо сермадозь произведениянзо. | 1 | | Од содамочинь саемань урок |  |  |  |
| 15 | | **Аволь классо ловномань урок«Сэдь лангсо тол» повестесь.** | 1 | | Аволь классо ловномань урок | Аволь классо ловномань урок |  |  |
| 16 | | П.К.Любаев. Эрямонь ды творчествань кизэ.  Поэмань жанрась поэтэнть творчествасо. «Лисьмапря» поэмась. | 1 | | Од содамочинь саемань урок |  |  |  |
| 17 | | Стихотворной произведениянь анализ. «Кевень церыне» балладась. | 1 | | Кель-валонь кастомань урок | Келень культурань кастомань урок |  |  |
| 18 | | И.А.Калинкин.- Мордовиянь заслуженной писатель.  «Ава ды лей» стихсэ романось. | 1 | | Од саемань урок содамочинь |  |  |  |
| 19 | | Прявт героинянть, Надя Калининань образось | 1 | | Келень культурань кастомань урок. |  |  |  |
| 20 | | *Сочинения. Литературной героень портрет.* | 1 | | Од саемань урок содамочинь | Келень культурань  кастомань урок.  сочинения |  |  |
| 21 | | Г.И.Пинясов- неень шкань сермадыцятнень ютксто вейкесь.«Пси кизэ» повестесь | 1 | | Од содамочинь саемань урок |  |  |  |
|  | | | | | | | | |
| 22 | Мужествань ды героизмань койтне повестьсэнть | | | 1 | Мельс ледстямонь ды кемекстамонь урок |  |  |  |
|  | | |
| 23 | **Г. Пинясов «Салов медь»** | | | 1 | Од содамочинь саемань урок |  |  |  |
| 24-25 | М.И. Брыжинский.  «Половт» повестесь.  Повестьсэнть мокшэрзятнень 13 пингестэ эрямост невтемась | | | 3 | Од содамочинь саемань урок |  |  |  |
| 26 | А.М.Доронин. Эрямонь ды творчествань кизэ.  «Баягань сулейть» роман. | | | 1 | Од содамочинь саемань урок |  |  |  |
| 27 | Патриарх Никононь образось. | | | 1 | Комбинированной урок |  |  |  |
| 28 | *Келень культурань кастомань урок. Раськень историясь ды народонть эрямозо романсонть* | | | *1* | *Келень культурань кастомань урок* | *Сочинения*  *Келень культурань кастомань урок* |  |  |
| 29 | С.В.Кинякин. Неень шканьс содавикс поэт.  «Сизезь алашань вайгель», «Варма марто кортамот» стихотворениятнесэ ломантнеде ды эрямодо арсемась. | | | 1 | Од содамочинь саемань урок |  |  |  |
| 30 | А.Пудин. Эрямонь ды творчествань кизэ.  «Чаво кудосо ломанть» пьесась | | | 1 | Од содамочинь саемань урок |  |  |  |
| 31 | Неень шкань од сермадыцятне.  Г.Гребенцов.А. Арапов. | | | 1 | Од содамочинь саемань урок |  |  |  |
| 32 | Неень шкань од сермадыцятне Л.А. Рябова, Л. Дергачева, А. Подгорнова, О. Сусорева | | | 1 | Од содамочинь саемань урок |  |  |  |
| 33 | Рузонь кельсэ Мордовиянь сермадыцятне. | | | 1  2 | Од содамочинь саемань урок |  |  |  |
| 34 | Меельце урок  Урок-кортнема  Весе ютазь произведениятнень коряс  Тест тонавтнезь курсонть коряс | | | 1 | Урок повторения ды контроль |  |  |  |

**Тонавтнемапелесь**: Тиринь литература 10 классонтень Учебник-хрестоматия С.2018 ие.

**Сермадыцясь-пурныцясь:** М.И.Брыжинский